LV Eiropas Savienības Oficiālais Vēstnesis C 231/35

Reģionu komitejas atzinums par Priekšlikumu regulai par Kohēzijas fondu

(2005/C 231/03)

REĢIONU KOMITEJA

ņemot vērā priekšlikumu Padomes regulai par Kohēzijas fonda dibināšanu (COM (2004) 494 final — 2004/0166 (AVC);

ņemot vērā Eiropas Komisijas 2004. gada 15. jūlija lēmumu konsultēt to par šo jautājumu saskaņā ar Eiropas Kopienas dibināšanas līguma 265. panta pirmo punktu;

ņemot vērā tās priekšsēdētāja 2004. gada 26. maija lēmumu dot uzdevumu tās Teritoriālās kohēzijas politikas komisijai, lai izstrādātu atzinumu par šo jautājumu;

ņemot vērā Padomes regulu (EK) Nr. 1164/94, kura dibināja Kohēzijas fondu un kuru vēlāk papildināja regulas (EK) Nr. 1264/99 un (EK) 1265/99;

ņemot vērā citus Eiropas Komisijas priekšlikumus regulām, kas attiecas uz vispārējiem noteikumiem par Eiropas Reģionālās attīstības fondu, Eiropas Sociālo fondu un Kohēzijas fondu, COM(2004) 492 final, 2004 /0163 (AVC) un Eiropas Reģionālās attīstības fondu (ERAF), COM(2004) 495 final — 2004/0167 (COD);

ņemot vērā tās atzinumu par Trešo ziņojumu par ekonomisko un sociālo kohēziju (CdR 120/2004 fin) (1);

ņemot vērā tās perspektīvo ziņojumu par Strukturālo fondu vadību un vienkāršošanu pēc 2006. gada (CdR 389/2002 fin (2));

ņemot vērā tās atzinumu projektu (CdR 234/2004 rev.2), ko 2005. gada 4. februārī pieņēma Teritoriālās kohēzijas politikas komisija (ziņotājs — Antonio PAIVA kgs, Presidente da Câmara Municipal de Tomar (PT/ETP).

savā 2005. gada 13. un 14. aprīļa 59. plenārajā sesijā (13. aprīļa sēdē) pieņēma šādu atzinumu.

1. Reģionu komitejas uzskati

REĢIONU KOMITEJA

1.1 Atzinīgi uzņem Eiropas Komisijas pamatnoteikumu priekšlikumu strukturālo fondu regulām laika posmam no 2007. — 2013. gadam;

1.2 Ir pārliecināta, ka ņemot vērā Savienības paplašināšanos līdz 25 dalībvalstīm un vēlāk līdz 27, Komisijas finansiālais priekšlikums piešķirt 0,41 no valsts kopienākuma (palielināms līdz 0,46 līdz ar palīdzības iekļaušanu lauku attīstībai un zvejniecībai) un asignēt 336,3 miljonus EUR, lai finansētu trīs mērķus (78 % konverģences mērķim, 18 % reģionālās konkurētspējas un nodarbinātības mērķim un 4 % teritoriālajai sadarbībai) ir minimālais kompromiss turpmākai kohēzijas politikai;

1.3 Ir apmierināta, ka kohēzijas fonda palīdzības darbības laukā ir ņemts vērā atbalsts projektiem, kuros ietvertas apkārtējās vides intereses, proti, enerģijas lietderība un atjaunojamā enerģija, kā arī pārvadājumu jomā ārpus Transeiropas tīkliem dzelzceļu, upju un jūras pārvadājumi, jauktās transportsistēmas un to sadarbības spēja, ceļu un gaisa satiksmes vadība, tīrs pilsētas un sabiedriskais transports.

1.4 Apsveic faktu, ka kohēzijas fonds attieksies uz dalībvalstīm, kuru VNK ir zem 90 % no Kopienas vidējā; jāmeklē politisks risinājums attiecībā uz tām dalībvalstīm, kam paplašināšanās rezultātā vairs nebūs tiesību saņemt fonda līdzekļus.

1.5 Uzskata, ka no Kohēzijas fonda iegūstošās dalībvalstis nedrīkst tikt sodītas ar Kohēzijas fonda finansiālā atbalsta pārtraukšanu gadījumā, kad saskaņā ar līguma 104. panta 6. punktu iegūstošajā dalībvalstī pastāv pārmērīgs valsts deficīts.

1.6 Tic, ka Eiropas Komisija noskaidros, vai pārtraukšana, ja tāda pastāv, attiecas tikai uz jaunajiem projektiem, kuri tiks apstiprināti pēc lēmumam sekojošā gada 1. janvāra.

1.7 Ir pārliecināta, ka Eiropas Komisijai jāizanalizē priekšrocības un trūkumi, kādi piemīt vienu un to pašu vispārējos noteikumu ievērošanai gan attiecībā uz ERAF un ESF, gan attiecībā uz Kohēzijas fondu. Tagadējais paskaidrojošais memorands neizskaidro šo Komisijas priekšlikuma atzinumu. RK uzskata, ka jānodrošina šo Kohēzijas fonda noteikumu izmaiņas izmaksu-ieguvumu analīze.

1.8 Tic, ka Eiropas Komisijai ir iemesls, lai mainītu projekts-aiz-projekta (EK Nr. 1164/ 94 1. panta 3. punkts — pašreizējā Kohēzijas fonda regula) analīzi uz programmas analīzi (dokumenta COM (2004) 492 final paskaidrojošā memoranda 5.2 punkta pēdējā rindkopa — strukturālo fondu regula) attiecībā uz Kohēzijas fonda atbalstu saņemošo dalībvalstu priekšlikumiem. Šī metode būs pilnīgi atšķirīga no pašreiz izmantotās. Eiropas Komisijai ir jāpamato šīs izmaiņas saskaņā ar pašreizējā Kohēzijas fonda novērtējuma, kurš jānoved līdz galam, rezultātiem.

2. Reģionu komitejas ieteikumi

1. rekomendācija

5. jaunais izklāsts

Komisijas ieteiktais teksts RK grozījums Kohēzijas fondam ir jāņem vērā arī ilgspējīgas attiecības sociālie aspekti un jādod ieguldījums sociālās iekļaušanas sasniegšanā, it sevišķi attiecībā uz pieejamības nodrošināšanu un šķēršļu likvidēšanu cilvēkiem ar invaliditāti, lai tādējādi saskaņā ar Līguma 13. pantu cīnītos ar invalīdu diskrimināciju.

Pamatojums

Strukturālie fondi, īpaši Kohēzijas fonds, ir būtiski svarīgs līdzeklis, lai samazinātu un atvieglotu sabiedriski neaizsargāto grupu sociālo izstumšanu, piemēram, likvidējot šķēršļus invalīdiem visās dzīves jomās un it īpaši veicinot un izveidojot fiziski pieejamu apkārtējo vidi invalīdiem attiecībā uz informācijas sakaru tehnoloģijām, transportu un radīto vidi.

2. rekomendācija

2. pants — 1. punkts

Palīdzības joma

Komisijas ieteiktais teksts RK grozījums Transeiropas pārvadājumu tīkli, it sevišķi Eiropas līdzdalības prioritārie projekti, kā noteikts ar lēmumu Nr. 1692/96EK; Transeiropas pārvadājumu tīkli, it sevišķi Eiropas līdzdalības prioritārie projekti, kā noteikts ar lēmumu Nr. 1692/96EK, un to attiecīgie posmi, proti, ostas un lidostas.

Pamatojums

Tīkli īpaši vajadzīgi vistālākajiem Eiropas Savienības reģioniem, lai samazinātu izolētību no Eiropas kontinenta un nodrošinātu pieeju Transeiropas tīklam.

3. rekomendācija

3. pants — 1. punkts

Noteikumi par izdevumu budžeta atbilstību

Komisijas ieteiktais teksts RK grozījums Šādu izdevumu budžets nav atbilstīgs: 1) PVN; 2) parādu procenti; 3) zemes pirkums par kopsummu, kura saistītajā operācijā pārsniedz 10% no kopējā atbilstošā patēriņa budžeta; 4) dzīvokļu apgāde; 5) atomelektrostaciju ekspluatācijas pārtraukšana Šādu izdevumu budžets nav atbilstīgs: 1) PVN; 2) parādu procentiem; 3) zemes pirkums par kopsummu, kura saistītajā operācijā pārsniedz 10% no kopējā atbilstošā patēriņa budžeta; 4) dzīvokļu apgāde; 5) atomelektrostaciju ekspluatācijas pārtraukšana

Pamatojums

Pašreizējajā Kohēzijas fondā PVN ir atbilstīgs un nav iemeslu stingrākiem noteikumiem par pastāvošajiem.

4. rekomendācija

4. pants

Nepieciešamie nosacījumi fonda palīdzības izmantošanai

Komisijas ieteiktais teksts RK grozījums 1. Kohēzijas fonda palīdzībai jābūt atkarīgai no šādiem noteikumiem. 2. Ja Padome: a) saskaņā ar EK 104. panta 6. punktu ir atzinusi, ka saņēmējā dalībvalstī pastāv pārmērīgs valdības deficīts un b) saskaņā ar EK 104. panta 8. punktu ir nolēmusi, ka iesaistītā dalībvalsts, atbildot uz Padomes ieteikumu, kurš atbilst EK 104. panta 7. punktam, nav veikusi efektīvus pasākumus, vai arī veiktie pasākumi izrādījušies neatbilstoši, tad tā nolemj pilnībā pārtraukt fonda finansiālās palīdzības līdzdalību iesaistītajai dalībvalstij, sākot no lēmumam sekojošā gada 1. janvāra. Pārtraukšana attiecas uz maksājumu saistībām. 1. Kohēzijas fonda palīdzībai jābūt atkarīgai no šādiem noteikumiem. 2. Ja Padome: a) saskaņā ar EK 104. panta 6. punktu ir atzinusi, ka saņēmējā dalībvalstī pastāv pārmērīgs valdības deficīts un b) saskaņā ar EK 104. panta 8. punktu ir nolēmusi, ka iesaistītā dalībvalsts, atbildot uz Padomes ieteikumu, kurš atbilst EK 104. panta 7. punktam, nav veikusi efektīvus pasākumus, vai arī veiktie pasākumi izrādījušies neatbilstoši, tad tā nolemj pilnībā pārtraukt fonda finansiālās palīdzības līdzdalību iesaistītajai dalībvalstij, sākot no lēmumam sekojošā gada 1. janvāra. Pārtraukšana attiecas uz maksājumu saistībām. 3. Padome izlemj finansiālās palīdzības pārtraukšanu no fonda atcelt, ja tiek konstatēts, ka iesaistītā dalībvalsts ir veikusi nepieciešamos labojošos pasākumus. Komisija atsāk pārtraukto maksājumu pārasignēšanu. 4. Padome pieņem 2. un 3. punktā minētos lēmumus par Komisijas priekšlikumu ar kvalificētu balsu vairākumu. 3. Padome izlemj finansiālās palīdzības pārtraukšanu no fonda atcelt, ja tiek konstatēts, ka iesaistītā dalībvalsts ir veikusi nepieciešamos labojošos pasākumus. Komisija atsāk pārtraukto maksājumu pārasignēšanu. 4. Padome pieņem 2. un 3. punktā minētos lēmumus par Komisijas priekšlikumu ar kvalificētu balsu vairākumu. Kohēzijas fonda finansējumam atbilstīgas dalībvalstis ir tās dalībvalstis, kuru nacionālais ienākums (NI) uz vienu cilvēku mērīts pirktspējas paritātē un aprēķināts, pamatojoties uz pēdējo trīs gadu pieejamajiem Kopienas statistiskajiem rādītājiem par (...) ir mazāks kā 90% no Kopienas vidējā.

Pamatojums

4. pants ir jānomaina ar jaunu punktu, kurā jāuzskaita Kohēzijas fondam atbilstīgās dalībvalstis.

Ja 4. pants saglabājas tāds pats, kādu to iesaka Eiropas Komisija, tad no Kohēzijas fonda saņemošā dalībvalsts tiks sodīta divreiz. Viens no sodiem ir līdzīgs tam, kuru piemēro jebkurai citai ES dalībvalstij ar pārmērīgu valsts deficītu. Otrs sods būs Kohēzijas fonda atbalsta pārtraukšana iesaistītajai dalībvalstij.

Lai gan ir saprotams, ka Kohēzijas fondu saņemošajām dalībvalstīm jāatbilst ekonomiskās konverģences nosacījumiem, Kohēzijas fonda atbalsta pārtraukšana izraisīs vēl lielākas grūtības dalībvalstīm, kuru VNK jau ir zemāks par Kopienas vidējo.

Turklāt nav skaidrs, vai pārtraukšana attiecas uz jaunajiem projektiem, kuri ir apstiprināti pēc lēmuma pieņemšanai sekojošā gada 1. janvāra, un kas notiek ar tiem, kuri ir apstiprināti pirms šī datuma.

Briselē, 2005. gada 13. aprīlī. Reģionu komitejas priekšsēdētājs Peter STRAUB

(1) OV C 318, 22.12.2004, 1. lpp.

(2) OV 2003/C 256/01